Diari Oficial de la Generalitat Valenciana


Sumari del DOGV 2658, del 02-01-1996 (1996/837140)

ORDRE de 4 de desembre de 1995, de la Conselleria de Cultura, Educació i Ciència, per la qual es classifiquen els llocs de treball docent d'especial dificultat, per al curs 1995-96.
-------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/12/04/(1)/dof/vci/html**

### Dades del document

Número de DOGV
:   2658

Data del DOGV
:   02-01-1996

Secció del DOGV
:   DISPOSICIONS GENERALS

Número del document
:   1996/837140


Data del document
:   04-12-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 4 de desembre de 1995, de la Conselleria de Cultura, Educació i Ciència, per la qual es classifiquen els llocs de treball docent d'especial dificultat, per al curs 1995-96.
  
El Reial Decret 895/1989, de 14 de juliol (modificat pels Reials Decrets 1.664/1991, de 8 de novembre, i 1.774/1994, de 5 d'agost), regula, en el seu capítol IV, l'ordre de prioritat per a l'adjudicació de llocs de treball docents vacants a centres públics de Preescolar, Educació General Bàsica i Educació Especial, i en els articles 21 i 22, a l'hora de fixar el barem de puntuació, té en compte com a mèrit la permanència ininterrompuda amb destinació definitiva a centres o llocs singulars d'especial dificultat. D'altra banda, en l'article 24 del mateix capítol, disposició transitòria catorzena i disposició final primera, es determina que les comunitats autònomes amb competències educatives duran a terme la classificació dels esmentats llocs i la seua revisió.
  
  
La Conselleria de Cultura, Educació i Ciència ha complert el que s'estableix en aquest reial decret, mitjançant la promulgació amb caràcter anual d'ordres per les quals classificava els llocs de treball docent d'especial dificultat, en virtut de criteris relacionats amb el seu difícil exercici i la continuïtat en el desplegament de projectes educatius.
  
Per Ordre de 14 de març de 1995, del conseller d'Educació i Ciència (DOGV de 24), es modificaren la denominació, la composició d'unitats i la relació de llocs de treball de determinats centres públics d'Educació Infantil, Educació Preescolar, Educació Primària i Educació Especial de la Comunitat Valenciana.
  
  
Per Resolució de 25 de setembre de 1995 (DOGV de 16 d'octubre), la directora general de Centres Docents va resoldre prorrogar el desenvolupament de projectes de compensació educativa de determinats centres d'Educació Infantil i Primària, per al curs 1995-96.
  
Com que, amb la promulgació d'aquestes últimes disposicions legals, es modifica la relació de centres públics susceptibles de catalogar els seus llocs de treball docent com d'especial dificultat, escau revisar-ne la classificació segons el que estableix la disposició final primera de l'esmentat Reial Decret.
  
Per tot això, fent ús de les atribucions que tinc conferides,
  
  
ORDENE
  
  
únic
  
A fi de fer efectiu allò que estableix el capítol IV i la disposició final primera del Reial Decret 895/1989, de 14 de juliol -modificat pels Reials Decrets 1.664/1991, de 8 de novembre, i 1.774/1994, de 5 d'agost, queden classificats com a llocs de treball docent de caràcter singular d'especial dificultat, per al curs 1995-96, els dels mestres existents en:
  
a) Centres docents públics declarats d'Acció Educativa Singular (CAES) assenyalats en l'annex I.
  
b) Centres docents públics constituïts per set o menys de set unitats, amb projecte de compensació educativa de singularitat rural aprovat per Resolució de la Direcció General de Centres Docents, de 25 de setembre de 1995, assenyalats en l'annex II.
  
  
c) Centres docents públics constituïts per una sola unitat, indicats en l'annex III.
  
d) Escoles llar, assenyalades en l'annex IV.
  
  
DISPOSICIONS FINALS
  
  
Primera
  
Contra aquesta ordre, que posa fi a la via administrativa, podrà interposar-se recurs contenciós administratiu, després d'haver-ho comunicat prèviament a l'òrgan que va dictar l'acte impugnat, segons el que disposa l'article 110.3 de la Llei 30/1992, davant del Tribunal Superior de Justícia de la Comunitat Valenciana, en el termini de dos mesos comptadors des de la publicació de l'Ordre en el Diari Oficial de la Generalitat Valenciana, d'acord amb el que estableix l'article 58.3 de la Llei de la Juridiscció Contenciosa Administrativa.
  
  
Segona
  
Aquesta ordre entrarà en vigor el dia de la seu publicació en el Diari Oficial de la Generalitat Valenciana. No obstant això, la publicació esdevindrà efectiva a partir del començament del curs escolar 1995-96.
  
  
València, 4 de desembre de 1995
  
  
El conseller de Cultura, Educació i Ciència,
  
FERNANDO VILLALONGA CAMPOS


Còpia Permalink ELI